1.pielikums

Dienvidkurzemes novada pašvaldības Saistošiem noteikumiem Nr. ..

“Dienvidkurzemes novada pašvaldības iedzīvotāju padomes nolikums”

**Dienvidkurzemes novada pašvaldības iedzīvotāju padomes vēlēšanu kārtība**

1. “Dienvidkurzemes novada pašvaldības iedzīvotāju padomes vēlēšanu kārtība” nosaka kārtību, kādā tiek organizētas iedzīvotāju padomju vēlēšanas (turpmāk – Vēlēšanas) saskaņā ar Dienvidkurzemes novada pašvaldības 2024.gada \_\_\_.\_\_\_\_\_\_ saistošajiem noteikumiem Nr.\_\_\_\_ “Dienvidkurzemes novada pašvaldības iedzīvotāju padomes nolikums” (turpmāk – Nolikums).
2. Iedzīvotāju padomes locekļu klātienes balsošanas notiek noteiktā termiņā Dien­vid­kurze­mes novada pašvaldības iestādes Centrālās pārvaldes Klientu apkal­pošanas centros, to darba laikā no otrdienas līdz ceturtdienai, balsošanas kār­tību nodrošina domes priekšsēdētāja nozīmētais atbildīgais darbinieks.
3. Balsošana notiek aizklāti, iedzīvotājiem, izdarot atzīmes, atbildīgā darbi­nieka izsniegtās balsošanas veidlapās un aizpildot ziņas par balsotāju.
4. Pirms balsošanas veidlapas saņemšanas balsotājam jāuzrāda atbildīgajam darbiniekam personu apliecinošs dokuments. Darbiniekam jāpārbauda vai persona atbilst Nolikumā noteiktajām balsotāju prasībām.
5. Atbildīgais darbinieks nodrošina, ka aizzīmogotai kastei nepiekļūst nepiederošas personas un nodrošina balsošanas kastes aizzīmogošanu katras balsošanas dienas beigās.
6. Balsošanas veidlapu ir iespējams aizpildīt un iesniegt elektroniski, parakstītu ar drošu elektronisko parakstu nosūtot uz e-pastu pasts@dkn.lv. Elektroniski tiek pieņemtas veidlapas, kas ir saņemtas sākot no pirmās Vēlēšanu dienas plkst. 00.00 līdz pēdējās Vēlēšanu dienas plkst. 23.59.
7. Balsu skaitīšanas procesu veic:
	1. Atbildīgais darbinieks;
	2. Attiecīgās pārvaldes Klientu apkal­pošanas centra darbinieks;
	3. Attiecīgās pilsētas/pagasta apvienības pārvaldes vadītājs;
	4. Vai domes priekšsēdētāja norīkota balsu skaitīšanas komisija.
8. Pēc balsošanas termiņa beigām atbildīgais darbinieks apkopo balsošanas rezultātus protokolā.
9. Saskaitot balsis jāievēro:
	1. Ja par pretendentu nav izdarīta atzīme, tas iegūst vienu punktu;
	2. Ja par pretendentu atzīmēts ar `` +``, pretendents iegūst divus punktus;
	3. Ja par pretendentu atzīmēts ar ``-``, pretendents punktu neiegūst;
	4. Ja balsojuma veidlapā veikta jebkura cita atzīme, svītrojumi, pretendents punktu neiegūst.
10. Pretendentu iegūto balsu skaitu nosaka pēc iegūto punktu summas.
11. Centrālās pārvaldes vadītāja nozīmēts darbinieks, pamatojoties uz balsošanas protokolu sagatavo Dienvidkurzemes novada pašvaldības domei lēmumu par padomes sastāva apstiprināšanu.

|  |  |
| --- | --- |
| #PARAKSTITAJA1\_AMATS# | #PARAKSTITAJA1\_VARDS# #PARAKSTITAJA1\_UZVARDS# |